Ճիշտ է, «Ծառուկյան դաշինքի» համար «Ալյանսը» եւ «Միասնություն» շարժումը, գուցե նաեւ այլ փոքր կուսակցություններ դեռ կարող են իրավիճակից որոշակի ելք լինել: Սակայն հաշվի առնելով ուժային կենտրոն դառնալու, ավանդական կուսակցություններին ընդգրկելու հավակնությունները, պետք է որ ֆորմալ եւ թույլ դաշինքի հեռանկարը ԲՀԿ նախագահի համար գայթակղիչ չլինի: Նույնը վերաբերում է նաեւ Օհանյանի շուրջ ձեւավորվելիք դաշինքին, որի համար փրկօղակի դեր կարող են ստանձնել «Միասնություն Հայաստան» նախաձեռնությունն ու «Ժառանգություն» կուսակցությունը: Բայց այդ դաշինքը նույնպես հավակնությունների համեմատ շատ թույլ կլինի, եւ բացի այդ «Ժառանգություն»-ը այնպիսի վիճակում է, որ դժվար թե միասնաբար որեւէ ուժի միանալու որոշում կայացնի: